Στο portfolio περιλαμβάνονται τα φύλλα αυτοαξιολόγησης, και ετερο-αξιολόγησης, τα οποία συμπληρώνει ο/η μαθητής/τρια.

Αρχικά, οι μαθητές/τριες καταγράφουν τις προσδοκίες και την άποψή τους στο portfolio, και στη συνέχεια, τον βαθμό ικανοποίησής τους από τη συμμετοχή τους το πρόγραμμα. Επίσης, καταγράφουν τις νέες εμπειρίες γνώσης και αλληλεπίδρασης με τους/ τις συμμαθητές/τριες τους και τις διάφορες πηγές πληροφόρησης που τους προσέφερε το πρόγραμμα και περιγράφουν όσα τους άρεσαν και τους εντυπωσίασαν. Επισημαίνουν τα ενδιαφέροντα σημεία του προγράμματος, αλλά και εκείνα που κατά την γνώμη τους χρειάζονται αλλαγές. Επιπλέον, γράφουν τις δικές τους προτάσεις για τη βελτίωση του προγράμματος, σύμφωνα με τις επιδιώξεις τους. Ακόμη, οι μαθητές/τριες μπορούν να προτείνουν τα νέα θέματα με τα οποία θα ήθελαν να ασχοληθούν στη συνέχεια, λαμβάνοντας ως έναυσμα το παρόν πρόγραμμα.

Οι μαθητές/τριες καταγράφουν το βαθμό ικανοποίησης τους από τον τρόπο με τον οποίο συνεργάστηκαν με τους/τις συμμαθητές/τριές τους στις ομάδες. Τέλος, ενσωματώνουν στο portfolio το υλικό που δημιούργησαν στις ατομικές και τις ομαδικές εργασίες που τους ανατέθηκαν, όπως φωτογραφίες, κείμενα με τις απόψεις και τα συναισθήματά τους, συνεντεύξεις, αναλύσεις στατιστικών δεδομένων κ.ά..