**Δυνατότητα Επέκτασης**

Οι στόχοι του παρόντος προγράμματος συνδέονται με ορισμένους από τους ειδικούς στόχους των γνωστικών αντικειμένων της Νεοελληνικής Γλώσσας, της Ιστορίας, της Κοινωνικής και Πολιτικής Αγωγής και της Οικιακής Οικονομίας. Η οργάνωση των δραστηριοτήτων, οι διδακτικές μέθοδοι και τα διδακτικά εργαλεία που προτείνονται συνάδουν με τους στόχους των Προγραμμάτων Σπουδών που επικεντρώνονται στην μαθητοκεντρική και βιωματική μάθηση και δίνουν έμφαση στην ομαδοσυνεργατική και διαφοροποιημένη διδασκαλία. Επίσης, αξιοποιούνται οι τέχνες που αποτελούν μία από τις βασικές μορφές πολιτισμικής αυτογνωσίας.