

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |



|  |  |
| --- | --- |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  | **ΘΕΜΑΤΙΚΗ ΕΝΟΤΗΤΑ:ΕΝΔΙΑΦΕΡΟΜΑΙ ΚΑΙ ΕΝΕΡΓΩ–ΚΟΙΝΩΝΙΚΗ ΣΥΝΑΙΣΘΗΣΗ&ΕΥΘΥΝΗ**  **3.Συμπερίληψη: Αλληλοσεβασμός, Διαφορετικότητα** |
|  |  |
|  | **Τίτλος: «Πολλοί πολιτισμοί, ένα ψηφιδωτό - Πολίτες της Γης»** |
|  | **Ονοματεπώνυμο: Ελευθερία Αργυρού** |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Ας γνωριστούμε -Ποιοι είμαστε;»** | Οι μαθητές/τριες επιδιώκεται να:   * εργάζονται σε ένα υποστηρικτικό και φιλικό περιβάλλον, * αναπτύσσουν ισότιμες σχέσεις, * εργάζονται με αλληλεγγύη σε ομάδες, * συνεργάζονται και να εμπιστεύονται, * αναπτύσσουν δεξιότητες επικοινωνίας, * εκφράζουν τα συναισθήματά τους, * γνωρίζουν τον εαυτό τους και ενισχύουν την * αυτοεκτίμηση τους, * αναπτύσσουν την ικανότητα λόγου. |
| **Δραστηριότητες – (ενδεικτικές)** |
| Το παιχνίδι διεξάγεται μέσα στην τάξη. Οι μαθητές/τριες χρησιμοποιούν το ονοματεπώνυμό τους για να φτιάξουν μία ακροστιχίδα. Σε κάθε γράμμα του ονοματεπωνύμου τους, αντιστοιχίζουν μια λέξη που περιγράφει αυτό που τους αρέσει, όπως ένα φαγητό, ένα χρώμα, δραστηριότητες στον ελεύθερο χρόνο τους, τα συναισθήματά τους για το σχολείο κ.ά. Ανακοινώνουν τα στοιχεία αυτά στην ολομέλεια. Στη συνέχεια, οι μαθητές/τριες καλούνται να θυμηθούν κάποια από τα στοιχεία που ανέφεραν πριν οι συμμαθητές/τριές τους. |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Πολιτισμός και πολιτισμική ταυτότητα»** | Οι μαθητές/τριες επιδιώκεται να:   * αναφέρουν τη γλώσσα, τη θρησκεία, την καταγωγή, τα έθιμα ως στοιχεία της πολιτισμικής ταυτότητας, * κατανοούν ότι η διαμόρφωση της πολιτισμικής ταυτότητας είναι δυναμική και όχι στατική, * κατανοούν την αξία της πολιτισμικής ταυτότητας στη ζωή των ανθρώπων, * υιοθετούν στάσεις αποδοχής της διαφορετικής   ταυτότητας,   * συμμετέχουν στη διερεύνηση και εντοπίζουν κοινά στοιχεία των πολιτισμικών ταυτοτήτων των λαών, * αντιλαμβάνονται τη διαφορετική ταυτότητα ως στοιχείο   πλουραλισμού που γεννά την καινοτομία,   * προβληματίζονται και να προτείνουν λύσεις για τη διασφάλιση της ειρηνικής συνύπαρξης των λαών με ταυτόχρονη αποδοχή της διαφορετικότητας. |
| **Δραστηριότητες – (ενδεικτικές)** |
| **Πρόκληση ενδιαφέροντος**  Οι μαθητές/τριες συμμετέχουν σε παιχνίδι για να συνειδητοποιήσουν ότι οι άνθρωποι ανήκουν σε ομάδες με συγκεκριμένα χαρακτηριστικά (αντιλαμβάνονται την έννοια της ταυτότητας ομάδας). Καλούνται να δημιουργήσουν ομάδες με βάση κάποιο κριτήριο που καθορίζεται από τον/την εκπαιδευτικό. Για παράδειγμα το χρώμα, το άθλημα, το μάθημα, το φαγητό που τους αρέσει περισσότερο. Οι μαθητές/τριες διαπιστώνουν ότι ενδέχεται να αλλάξουν ομάδα, όταν το κριτήριο αλλάζει.  **Διατύπωση υπόθεσης/προβληματισμός**  Οι μαθητές/τριες προβληματίζονται για τη διαφορά μεταξύ της ατομικής ταυτότητας και της πολιτισμικής ταυτότητας και για το αν ο πολιτισμός αναφέρεται στο άτομο ή στις ομάδες. Επίσης, διατυπώνουν τη γνώμη τους για τα χαρακτηριστικά και τους παράγοντες που διαμορφώνουν την πολιτισμική ταυτότητα.  **Συλλογή πληροφοριών - δεδομένων**  Οι μαθητές/τριες εργάζονται σε ομάδες και πραγματοποιούν διαδικτυακή έρευνα για τα στοιχεία που ορίζουν την πολιτισμική ταυτότητα. Προσανατολίζονται σε στοιχεία όπως η κοινή καταγωγή, η γλώσσα, η θρησκεία, η μουσική, ο χορός, οι δεσμοί με έναν τόπο, οι αργίες που γιορτάζονται, η κουζίνα, τα αντικείμενα που χρησιμοποιούνται στην καθημερινότητά κ.ά. Καταγράφουν τα ευρήματά τους.  **Συμπεράσματα**  Οι μαθητές/τριες καταλήγουν σε συμπεράσματα σχετικά με τη δυναμική της πολιτισμικής ταυτότητας των ομάδων και συνειδητοποιούν ότι αυτή αλλάζει μέσα στο χρόνο και επηρεάζεται από τις κοινωνικές, οικονομικές και άλλες συνθήκες.  **Γενικεύσεις**  Οι μαθητές/τριες καλούνται να επιχειρηματολογήσουν υπέρ ή κατά της άποψης ότι οι άνθρωποι που μεταναστεύουν οφείλουν να αφομοιώσουν την ταυτότητα του τόπου προορισμού τους. |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Μιλώ για τον τόπο καταγωγής μου και μαθαίνω για τους τόπους καταγωγής των συνομηλίκων μου»** | Οι μαθητές /τριες επιδιώκεται να:   * κατανοούν τις ομοιότητες και τις διαφορές τους με τους/τις συνομηλίκους/ες τους, * επιχειρηματολογούν υπέρ της διατήρησης της πολιτισμικής ταυτότητας ως παράγοντα ειρηνικής συνύπαρξης και   ανάπτυξης των λαών.   * αποκτούν θετικά κίνητρα για την ενασχόληση με τη λαογραφία του τόπου τους. * επιλέγουν και να αξιολογούν με κριτική ματιά τα στοιχεία που συλλέγουν από την έρευνά τους, * ενημερώνονται για στάσεις ζωής διαφορετικές από τις δικές τους, * εξοικειώνονται με τις ψηφιακές πηγές πληροφόρησης, * Αναπτύσσουν οργανωτικές ικανότητες. |
| **Δραστηριότητες – (ενδεικτικές)** |
| **Πρόκληση ενδιαφέροντος**  Οι μαθητές/τριες παρατηρούν εικόνες ανθρώπων που φορούν διαφορετικές παραδοσιακές στολές από διάφορες χώρες. Καταγράφουν τις παρατηρήσεις τους και τα συναισθήματά τους.  **Διατύπωση υπόθεσης/προβληματισμός**  Οι μαθητές/τριες προβληματίζονται για το αν υπάρχουν μόνο διαφορές στις συνήθειες, την καθημερινότητα, τα ενδιαφέροντα των λαών.  **Συλλογή πληροφοριών – δεδομένων**  Οι μαθητές/τριες εργάζονται σε ομάδες και περιγράφουν τις προσωπικές τους εμπειρίες. Πραγματοποιούν έρευνα για τον τρόπο ζωής σε όλους τους τομείς της ανθρώπινης δραστηριότητας, όπως για το πώς είναι οργανωμένη η εκπαίδευση, οι συνήθειες της καθημερινότητας, τα έθιμα, οι μεγάλες γιορτές, οι γάμοι, το φαγητό, τα παιχνίδια των παιδιών, τόσο στην Ελλάδα όσο και σε άλλες χώρες.  **Συμπεράσματα**  Οι μαθητές/τριες καταγράφουν τα συμπεράσματά τους για τις ομοιότητες και τα κοινά χαρακτηριστικά των συνηθειών, των εθίμων σε διάφορους πολιτισμούς που ενδεχομένως υποδεικνύουν και την κοινή καταγωγή.  **Γενικεύσεις:**  Οι μαθητές/τριες καλούνται να σκεφτούν αν είναι σημαντική η διατήρηση των εθίμων των ανθρώπων που μεταναστεύουν και στον τόπο και τις χώρες προορισμού τους, προτείνουν τρόπους προστασίας και διατήρησης των εθίμων.  **Περαιτέρω δραστηριότητες:**  Οι μαθητές/τριες συγκεντρώνουν στοιχεία για την πόλη/χωριό καταγωγής τους και τα χρησιμοποιούν για να φτιάξουν ένα σύντομο ταξιδιωτικό οδηγό τον οποίο μοιράζουν στο σχολείο και το καταθέτουν στη βιβλιοθήκη σε έντυπη μορφή και αναρτούν το υλικό στην ιστοσελίδα του σχολείου. |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **« Έργα τέχνης και παγκόσμια πολιτιστική κληρονομιά»** | Οι μαθητές επιδιώκεται να:   * εξηγούν τους λόγους για τους οποίους τα έργα τέχνης και τα μνημεία είναι μέρος της παγκόσμιας πολιτιστικής κληρονομιάς, * συνδέουν τα έργα τέχνης με το κοινωνικό γίγνεσθαι, * επιχειρηματολογούν υπέρ της διατήρησης του χαρακτήρα των μνημείων, * προτείνουν λύσεις και μέτρα προστασίας των έργων τέχνης και των μνημείων, * παίρνουν αποφάσεις με κριτική σκέψη, αναπτύσσουν δεξιότητες ενεργού πολίτη. |
| **Δραστηριότητες – (ενδεικτικές)** |
| **Πρόκληση ενδιαφέροντος:**  Οι μαθητές/τριες παρατηρούν εικόνες μνημείων, έργα υφαντικής τέχνης από την Κρήτη, αμπελώνες της Σαντορίνης. Καταγράφουν τα στοιχεία που τους/τις εντυπωσιάζουν και τα συναισθήματα τους. Διατυπώνουν τη γνώμη τους για το πως συνδέονται τα αντικείμενα της παρατήρησής τους.  **Διατύπωση υπόθεσης/προβληματισμός**  Οι μαθητές/τριες προβληματίζονται για την αξία των έργων τέχνης και των μνημείων ως ενισχυτές της ιστορικής μνήμης. Διατυπώνουν την άποψή τους για το αν τα έργα τέχνης είναι αποκομμένα από το κοινωνικό γίγνεσθαι.  **Συλλογή πληροφοριών - δεδομένων**  Οι μαθητές/τριες χωρισμένοι σε ομάδες πραγματοποιούν διαδικτυακή έρευνα για μνημεία και έργα τέχνης που τους ενδιαφέρουν. Συλλέγουν φωτογραφίες καταγράφουν στοιχεία για την περίοδο κατασκευής τους, τον πολιτισμό που άκμαζε την περίοδο κατασκευής τους, τα εντοπίζουν στον παγκόσμιο χάρτη και τα συνδέουν με τα έθιμα, τη θρησκεία, τις ιδιαίτερες κοινωνικοπολιτικές συνθήκες της εποχής.  **Συμπεράσματα**  Οι μαθητές/τριες καταγράφουν τα συμπεράσματά τους για την αξία των μνημείων και των έργων τέχνης στη διατήρηση της ιστορικής μνήμης και την ανάπτυξη των χωρών.  **Γενικεύσεις**  Οι μαθητές/τριες επιχειρηματολογούν υπέρ ή κατά της πρόθεσης αλλαγής χρήσης ενός χώρου, ώστε να καλυφθούν ανάγκες της καθημερινότητας (π.χ. μετατροπή ενός παραδοσιακής αρχιτεκτονικής κτηρίου σε ένα πολυώροφο χώρο στάθμευσης). Επίσης, καλούνται να προτείνουν λύσεις για την προστασία των μνημείων από τη ρύπανση ή τους πολέμους.  **Περαιτέρω δραστηριότητες:**  Οι μαθητές/τριες πραγματοποιούν έρευνα για την άυλη πολιτισμική κληρονομιά της UNESCO, τα κριτήρια κατάταξής των μνημείων και παραθέτουν παραδείγματα από τον ελλαδικό χώρο. Συλλέγουν τις εργασίες τους στο portfolio. |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Διαφορετική καταγωγή, ίδια δικαιώματα-αποτίμηση σημερινών δεδομένων- κοινωνική ιδιότητα του πολίτη»** | Οι μαθητές/τριες επιδιώκεται να**:**   * κατανοούν το φαινόμενο και τους λόγους της   μετανάστευσης,   * αντιλαμβάνονται τον κοινωνικό αποκλεισμό που υφίστανται οι άνθρωποι λόγω της μετανάστευσης, * σέβονται τη διαφορετικότητα στο σχολείο και στο   κοινωνικό τους περιβάλλον,   * τάσσονται υπέρ της πρόσβασης σε ίσες ευκαιρίες εργασίας, αξιοπρεπείς συνθήκες διαβίωσης για όλους, * παίρνουν πρωτοβουλίες για τη διασφάλιση της αποδοχής της διαφορετικότητας στο σχολείο, * συμμετέχουν σε δημοκρατικό διάλογο και επιχειρηματολογούν. |
| **Δραστηριότητες – (ενδεικτικές)** |
| **Πρόκληση ενδιαφέροντος**  Οι μαθητές/τριες δημιουργούν συννεφόλεξα με τις λέξεις που σχετίζονται σύμφωνα με τους ίδιους με τη διαφορετική καταγωγή, τα ανθρώπινα δικαιώματα, τους λόγους που αναγκάζουν τους ανθρώπους να μεταναστεύσουν.  **Διατύπωση υπόθεσης/προβληματισμός**  Οι μαθητές/τριες διατυπώνουν τις υποθέσεις τους σχετικά με το δικαίωμα του ανθρώπου στην προσωπική ελευθερία και ασφάλεια, το δικαίωμα στην υγεία, την εργασία.  Προβληματίζονται για το αν τα δικαιώματα αυτά προσφέρονται ή πρέπει να προσφέρονται υπό προϋποθέσεις.  **Συλλογή πληροφοριών – δεδομένων**  Οι μαθητές/τριες πραγματοποιούν διαδικτυακή έρευνα για τους λόγους μετανάστευσης και την πρόσβαση των μεταναστών στην υγεία, την εκπαίδευση, την εργασία. Εντοπίζουν τα πιθανά προβλήματα, αλλά και τις ευκαιρίες που τους δίνονται.  **Συμπεράσματα**  Οι μαθητές/τριες καταγράφουν τα συμπεράσματά τους σχετικά με συνθήκες και τους παράγοντες που διαμορφώνουν και καθορίζουν τη θέση των μεταναστών στις χώρες προορισμού.  **Γενικεύσεις**  Οι μαθητές/τριες διερευνούν το φαινόμενο της εμπορίας ανθρώπων και προτείνουν λύσεις για την καταπολέμησή του σε εθνικό και παγκόσμιο επίπεδο. Επίσης, αναρωτιούνται για τους πιθανούς κινδύνους και προβλήματα που αντιμετωπίζουν οι γυναίκες που μεταναστεύουν και προτείνουν λύσεις για την αντιμετώπιση της βίας που δέχονται στο ενδοοικογενειακό και το κοινωνικό περιβάλλον.  **Περαιτέρω δραστηριότητες:**  Οι μαθητές/τριες παίρνουν συνεντεύξεις από ανθρώπους που χρειάστηκε να μεταναστεύσουν και τις δημοσιεύουν, μετά από έγκριση, στο ιστολόγιο της τάξης. |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Ενεργώ υπεύθυνα-ισότητα για όλους»** | Οι μαθητές επιδιώκεται να:   * αναγνωρίζουν την ατομική ευθύνη των   πολιτών στη διασφάλιση της ισότητας και της  δημοκρατίας,   * αναλαμβάνουν δράση υπέρ των ανθρώπινων δικαιωμάτων, * αναλαμβάνουν πρωτοβουλίες για την ενημέρωση της τοπικής κοινωνίας για την αξία των ανθρώπινων δικαιωμάτων, * προσαρμόζονται στις συνθήκες που κάθε φορά διαμορφώνονται και με συνεργασία να βρίσκουν λύσεις, * αξιοποιούν τις Τεχνολογίες Πληροφορικής και Επικοινωνίας με στόχο την ανταλλαγή απόψεων και τη διάχυση δράσεων, * αναπτύσσουν δεξιότητες επικοινωνίας. |
| **Δραστηριότητες – (ενδεικτικές)** |
| **Πρόκληση ενδιαφέροντος**  Οι μαθητές/τριες παρατηρούν φωτογραφίες από τη Βουλή των Ελλήνων. Καταγράφουν τις παρατηρήσεις τους και τα συναισθήματα που τους προκαλούν.  **Διατύπωση υπόθεσης/προβληματισμός**  Οι μαθητές/τριες διατυπώνουν τις απόψεις τους για την ευθύνη των πολιτών όσον αφορά στην προστασία των ανθρώπινων δικαιωμάτων και την ισότητα σε ατομικό και συλλογικό επίπεδο.  **Συλλογή πληροφοριών - δεδομένων**  Οι μαθητές-τριες εργάζονται σε ομάδες, ώστε να ερευνήσουν τους τρόπους με τους οποίους οι πολίτες μπορούν να συμβάλλουν με τις επιλογές τους στη διασφάλιση των ανθρώπινων δικαιωμάτων και την εξασφάλιση της ισότιμης πρόσβασης των πολιτών σε ευκαιρίες σε όλους τους χώρους της ανθρώπινης δραστηριότητας. Επίσης, διαμορφώνουν σχέδιο δράσης για να μπορέσουν να συμβάλλουν ενεργά στην ενημέρωση της σχολικής κοινότητας για τα παραπάνω θέματα.  **Συμπεράσματα**  Οι μαθητές/τριες καταγράφουν τα συμπεράσματά τους για την ευθύνη των πολιτών στην προστασία των ανθρώπινων δικαιωμάτων.  **Περαιτέρω δραστηριότητες**  Οι μαθητές/τριες συνεργάζονται με σχολεία της περιοχής τους, ώστε να δημιουργηθεί ένα δίκτυο δράσης και ενημέρωσης. Οι δράσεις ομαδοποιούνται και ανατίθενται σε ομάδες μαθητών/τριών με κριτήρια τα ενδιαφέροντα και τις κλίσεις τους. Για παράδειγμα κάποιοι/-ες μαθητές/-τριες αναλαμβάνουν την επικοινωνία μεταξύ των σχολείων και άλλοι την επικοινωνία των δράσεων με την υποστήριξη των εκπαιδευτικών και των γονέων. Προτείνεται η συνεργασία με τοπικούς φορείς, όπως τοπικά ΜΜΕ για τη διαφήμιση των δράσεων, τη δημοτική αρχή ως πηγή πληροφόρησης και τη σχολική επιτροπή για πιθανή εξασφάλιση της απαραίτητης υλικοτεχνικής υποδομής υποστήριξης των δράσεων.  Τα πορίσματα συγκεντρώνονται στο portfolio και οι δράσεις αναρτώνται στο ιστολόγιο της τάξης ή/και του σχολείου. |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Βάζω στόχους και προχωρώ»** | **Οι μαθητές επιδιώκεται να:**   * αξιολογήσουν τις νέες εμπειρίες που απέκτησαν, * αξιολογήσουν τη συμμετοχή τους στις ομάδες και τη   συνεισφορά τους στις δράσεις,   * εντοπίσουν τις ελλείψεις στις επιλεγμένες δράσεις, αλλά και τα επιτεύγματα τους, * είναι ευέλικτοι και να προσαρμόζουν τη δράση και τις ενέργειές τους ανάλογα με τις δυσκολίες που προκύπτουν, * συνειδητοποιήσουν τη σημασία της ατομικής της συλλογικής ευθύνης στην προστασία των ανθρώπινων δικαιωμάτων και την αποδοχή του διαφορετικού. |
| **Δραστηριότητες – (ενδεικτικές)** |
| **Έλεγχος – Αξιολόγηση**  Οι μαθητές/τριες ελέγχουν τις ενέργειές τους, το σχεδιασμό και την υλοποίηση της δράσης τους. Προσδιορίζουν τις δυσκολίες που αντιμετώπισαν, τις επιλογές που αποδείχθηκαν αποτελεσματικές και τις περιπτώσεις στις οποίες χρειάστηκε να επαναπροσδιορίσουν τον τρόπο δράσης τους.  Ελέγχουν το portfolio, μελετούν το περιεχόμενο των εργασιών τους και προχωρούν στο στάδιο της αυτοαξιολόγησης και ετεροαξιολόγησης.  Ο/Η εκπαιδευτικός μπορεί να επιλέξει ένα βίντεο ή ένα τραγούδι μέσα από το οποία προκύπτει ένα αισιόδοξο μήνυμα για την ειρηνική συνύπαρξη των ανθρώπων και τον σεβασμό των δικαιωμάτων τους. Επισημαίνεται ότι η προσπάθεια για τα ανθρώπινα δικαιώματα θα πρέπει να είναι συνεχής και άοκνη, ενώ ο ρόλος του σχολείου και της εκπαίδευσης είναι πολύ σημαντικός προς αυτήν την κατεύθυνση. |